SET บ่ายทะยาน 22 จุด รับแรงซื้อกลุ่มแบงก์-ค้าปลีก-อิเล็กทรอนิกส์
SET เปิดบ่ายทะยาน 22 จุด รับแรงซื้อหุ้นกลุ่มแบงก์ ค้าปลีก และอิเล็กทรอนิกส์ นำตลาด และคาดเฟดจะปรับขึ้นอัตราดอกเบี้ย 0.25% ตามคาดการณ์
SET เปิดบ่ายทะยาน 22 จุด รับแรงซื้อหุ้นกลุ่มแบงก์ ค้าปลีก และอิเล็กทรอนิกส์ นำตลาด และคาดเฟดจะปรับขึ้นอัตราดอกเบี้ย 0.25% ตามคาดการณ์
16 มี.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 14:57 น. อยู่ที่ 1,665.98 จุด เพิ่มขึ้น 21.62 จุด หรือ 1.31% สูงสุดที่ 1,667.15 จุด ต่ำสุดที่ 1,653.87 จุด มูลค่าการซื้อขาย 4.92 หมื่นล้านบาท
นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ดัชนี SET ในช่วงต้นภาคบ่ายนี้ปรับตัวขึ้นมา 20 จุด บวกต่อเนื่องจากช่วงเช้า มองว่าเป็นการรีบาวด์ในระยะสั้น ก่อนผลการประชุมเฟดจะออกมา ซึ่งตลาดคาดว่าเฟดจะปรับเพิ่มขึ้นดอกเบี้ย 0.25% ตามคาด
อีกทั้งทิศทางของตลาดหุ้นไทยวันนี้ยังเคลื่อนไหวสอดคล้องกับตลาดหุ้นในภูมิภาคที่รีบาวด์กลับขึ้นมา โดยมีแรงซื้อสลับเข้ามาในกลุ่มที่เคยได้รับแรงกดดันมาในช่วงก่อนหน้านี้ โดยเฉพาะกลุ่มแบงก์ ค้าปลีก และอิเล็กทรอนิกส์